鐵筆歌（今按：疑爲後人所作，錄附參考。）
作者：張巡
朝代：唐

paragraphs: 皇天生我兮男子，君王用我兮熊羆。
力拔山兮勢雄，氣貫日兮虹霓。
月正明兮磨鎗礪劍，星未落兮擊鼓掀旗。
擣賊室兮焚寨，臠賊肉兮充饑。
食馬革兮計盡，殺妻妾兮心悲。
爲厲鬼兮身被鐵甲，爲明神兮手執金鎚。
亦莫指我爲張毅，亦莫指我爲張飛。
我乃唐之張巡，與許遠兮同時。
在東嶽兮押案，都統使兮陰司。
事蓬萊兮殿直，任酆都兮獄推。
景祐真君兮陽間封爵，忠烈大夫兮天上官資。
漫濡毫而爲翰，俾世人而皆知。
（《古今圖書集成·職方典》三九九《歸德府部》）（〖1〗康熙《商邱縣志》卷十八收此詩，注：「公降乩所作。
」）。